****

**LATVIJAS REPUBLIKA**

**KANDAVAS NOVADA DOME**

Dārza iela 6, Kandava, Kandavas novads, LV - 3120 Reģ. Nr.90000050886,

Tālrunis 631 82028, fakss 631 82027, e-pasts: dome@kandava.lv

Kandavā

**APSTIPRINĀTS**

Kandavas novada domes sēdē

2018.gada 26.aprīlī

(protokols Nr.6 4.§)

**Kandavas novada domes saistošie noteikumi Nr. 8**

**„Grozījumi Kandavas novada domes 2009. gada 30. jūlija saistošajos noteikumos Nr. 5 „Kandavas novada domes nolikums””**

*Izdoti pamatojoties uz likuma „Par pašvaldībām”*

*21.panta pirmās daļas 1.punktu un 24.pantu*

Izdarīt Kandavas novada domes 2009. gada 30. jūlija saistošajos noteikumos Nr. 5 „Kandavas novada domes nolikums” (Kandavas Novada Vēstnesis, 2009, Nr. 8., 9.nr.; 2010, 13., 17., 18., 21.nr.; 2011, 29.nr.; 2012, 40., 44.nr.; 2013, 5., 7., 12.nr.; 2014, 2., 4.nr.; 2015, 2., 10., 11.nr.; 2016, 1.,7. nr.; 2017, 2.,7.nr.; 2018, 1.nr.) (turpmāk- noteikumi) šādus grozījumus:

1. Izteikt noteikumu izdošanas tiesisko pamatojumu šādā redakcijā:

„Izdoti saskaņā ar likuma „Par pašvaldībām” 21.panta pirmās daļas 1.punktu un 24.pantu”;

2.Izteikt noteikumu 10.9. punktu šādā redakcijā:

“10.9. Nodibinājums “Zantes ģimenes atbalsta centrs””;

3. Svītrot noteikumu 11.punktā 11.1., 11.2., 11.6., un 11.7.,apakšpunktus.

Kandavas novada domes priekšsēdētāja (personiskais paraksts) I.Priede

**Paskaidrojuma raksts**

**Kandavas novada domes saistošo noteikumu Nr.8**

**„Grozījumi Kandavas novada domes 2009. gada 30. jūlija saistošajos noteikumos Nr.5 „Kandavas novada domes nolikums”” projektam**

**1.Projekta satura izklāsts:**

Ar Kandavas novada domes saistošajiem noteikumiem Nr.8 “Grozījumi Kandavas novada domes 2009.gada 30.jūlija saistošajos noteikumos Nr. 5„Kandavas novada domes nolikums” ( turpmāk – Nolikums) tiek paredzēts grozīt Nolikuma punktus, kuri uz doto brīdi nav aktuāli vai arī nepieciešama cita redakcija.

**2.Projekta nepieciešamības pamatojums:**

Kandavas novada domes saistošajos noteikumos Nr.8 “Grozījumi Kandavas novada domes 2009.gada 30.jūlija saistošajos noteikumos Nr. 5„Kandavas novada domes nolikums” ( turpmāk – Nolikums) tiek paredzēti sekojoši grozījumi:

1) svītrot 11.punktā “Kandavas novada pašvaldībai ir sadraudzības pašvaldības ar: 11.1., 11.2., 11.6., un 11.7.,apakšpunktus, jo reāli uz šo brīdi nav notikusi sadraudzība ar minēto valstu pašvaldībām ( Afjorda ( Norvēģija), Sunda (Somija), Ludvigsfelde ( Vācija) un Quarna Sopra ( Itālija). Šāds ierosinājums nācis no Komisijas sadarbībai ar ārvalstīm sēdes 2018.gada .aprīlī, jo Ludvigsfelde ( Vācija) un Quarna Sopra ( Itālija) Nolikumā iekļautas kā sadarbības partneres Vānes un Zantes pagastos līdz apvienošanās ar Kandavas novadu 2009.gadā. Pēc minētās apvienošanās, sadarbība un sakari ar šīm pašvaldībām nav atjaunojušies;

2) grozīt Nolikuma 10.9. punktu, jo saskaņā ar LR Uzņēmumu reģistra Lēmumu 2017.gada 27.novembrī ( Nr. 6-24/159026/1) nodibinājumam “Zantes ģimenes krīzes centrs” ir mainīts nosaukums – Nodibinājums “Zantes ģimenes atbalsta centrs”, reģ.Nr. 40008151222, Skolas iela 4, Zante, Zantes pagasts, Kandavas novads, LV- 3134;

3) precizēts Nolikuma izdošanas tiesiskais pamatojums atbilstoši Vides aizsardzības un reģionālās attīstības ministrijas norādījumiem 2018.gada 17.janvārī ( Nr. 1-18/519).

**3. Informācija par plānoto projekta ietekmi uz pašvaldības budžetu:**

Saistošo noteikumu īstenošanai nav ietekmes uz pašvaldības budžetu.

**4. Informācija par plānoto projekta ietekmi uz uzņēmējdarbības vidi pašvaldības teritorijā:**

Projekts nerada ietekmi uz uzņēmējdarbības vidi pašvaldības teritorijā.

**5. Informācija par plānoto projekta ietekmi uz administratīvajām procedūrām:**

Saistošie noteikumi izskatīti Kandavas novada domes Finanšu, plānošanas un novada attīstības komitejā 2018.gada 19.aprīlī un apstiprināti Kandavas novada domes sēdē 2018.gada 26.aprīlī.

**6. Konsultācijas ar privātpersonām:**

Konsultācijas ar privātpersonām, izstrādājot saistošos noteikumus, nav veiktas.

Kandavas novada domes priekšsēdētāja (personiskais paraksts) I.Priede